CELEX: 31986R4068
Language: el
Date: 1986-12-22 00:00:00
Title: Κανονισμός (ΕΟΚ, Ευρατόμ, ΕΚΑΧ) αριθ. 4068/86 του Συμβουλίου της 22ας Δεκεμβρίου 1986 περί αναπροσαρμογής των αποζημιώσεων προς κάλυψη εξόδων παραστάσεως και λόγω καθηκόντων του Προέδρου και των Μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου

Avis juridique important

|

31986R4068

Κανονισμός (ΕΟΚ, Ευρατόμ, ΕΚΑΧ) αριθ. 4068/86 του Συμβουλίου της 22ας Δεκεμβρίου 1986 περί αναπροσαρμογής των αποζημιώσεων προς κάλυψη εξόδων παραστάσεως και λόγω καθηκόντων του Προέδρου και των Μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου  

Επίσημη Εφημερίδα αριθ. L 371 της 31/12/1986 σ. 0014 - 0014

***** ΚΑΝΟΝΙΣΜΟΣ (ΕΟΚ, ΕΥΡΑΤΟΜ, ΕΚΑΧ) αριθ. 4068/86 ΤΟΥ ΣΥΜΒΟΥΛΙΟΥ  της 22ας Δεκεμβρίου 1986  περί αναπροσαρμογής των αποζημιώσεων προς κάλυψη εξόδων παραστάσεως και λόγω καθηκόντων του Προέδρου και των Μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τον κανονισμό αριθ. 422/67/ΕΟΚ, αριθ. 5/67/Ευρατόμ του Συμβουλίου της 25ης Ιουλίου 1967 περί καθορισμού του καθεστώτος χρηματικών απολαυών του Προέδρου και των Μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3678/85 (2), και ιδίως το άρθρο 4 παράγραφος 4,  Εκτιμώντας ότι πρέπει να αυξηθούν οι αποζημιώσεις προς κάλυψη εξόδων παραστάσεως και λόγω καθηκόντων που αναφέρονται στις παραγράφους 2 και 3 του άρθρου 4 του κανονισμού αριθ. 422/67/ΕΟΚ, αριθ. 5/67/Ευρατόμ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Ιουλίου 1986:  α) τα ποσά που αναφέρονται στο άρθρο 4 παράγραφος 2 του κανονισμού αριθ. 422/67/ΕΟΚ, αριθ. 5/67/Ευρατόμ είναι τα ακόλουθα:  - Πρόεδρος: 47 190 FB,  - Αντιπρόεδρος: 30 325 FB,  - Επίτροπος: 20 220 FB·  β) τα ποσά που αναφέρονται στο άρθρο 4 παράγραφος 3 πρώτο εδάφιο του κανονισμού αριθ. 422/67/ΕΟΚ, αριθ. 5/67/Ευρατόμ είναι τα ακόλουθα:  - Πρόεδρος: 47 190 FB,  - Δικαστής ή Γενικός Εισαγγελέας: 20 220 FB,  - Γραμματέας: 18 440 FB·  γ) το ποσό που αναφέρεται στο άρθρο 4 παράγραφος 3 δεύτερο εδάφιο του κανονισμού αριθ. 422/67/ΕΟΚ, αριθ. 5/67/Ευρατόμ αντικαθίσταται από το ποσό των 26 975 FB.  Άρθρο 2  Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1986.  Για το Συμβούλιο  Ο Πρόεδρος  G. SHAW  (1) ΕΕ αριθ. L 187 της 8. 8. 1967, σ. 1.  (2) ΕΕ αριθ. L 351 της 28. 12. 1985, σ. 1.